Għalkemm l-aċċess tul l-irdum f'Fomm ir-Riħ mhux wieħed ideali dan m'għandux jingħalaq sakemm is-sidien tal-villa li hemm fil-post u l-Gvern jidentifikaw aċċess alternattiv għall-bajja, sostniet l-għaqda mhux governattiva The Ramblers' Association of Malta. Fi stqarrija l-NGO qalet li l-pubbliku m'ghandux ikun imċaħħad milli jaċċessa is-sit kif ilu jagħmel għal snin twal "filwaqt li dawn in-negozjati jibqgħu għaddejjin." Fl-aħħar jiem tpoġġa kanċell f'post fejn ingħalaq l-aċċess għall-pubbliku għall-bajja ta' Fomm ir-Riħ iżda dan il-kanċell tneħħa wara l-kundanna u l-appelli mill-pubbliku u minn diversi għaqdiet ambjentali. Min għalaq il-passaġġ tul l-irdum? Il-Ħadd is-sit MaltaToday irrapporta kif il-President tal-Assoċjazzjoni tal-Iżviluppaturi Maltin, Sandro Chetcuti u sid ta' parti mill-art li twassal għall-bajja ta' Fomm ir-Riħ u li għalhekk tpoġġa l-kanċell. Ġie rrapurtat wkoll li l-Ministru għall-Ambjent Aaron Farrugia qal li t-tneħħja tal-kanċell hi biss deċiżjoni temporanja u jista' jerġa jitpoġġa la darba s-sid tal-art jingħata l-permess għaliha. Permezz tal-avukat tiegħu, Michael Grech, Chetcuti qal lill-MaltaToday li l-intenzjoni tiegħu kienet li jassigura li ma jkunx hemm periklu u biex f'xi każ ta' xi inċident ma jinżammx responsabbli fi proċeduri kriminali u ċivili fil-Qrati. Jingħad wkoll li Chetcuti jinsab għaddej b'diskussjonijiet mal-awtoritajiet sabiex jintlaħaq bilanċ bejn l-aċċess għall-pubbliku u l-art privata tiegħu. The new gate obstructing access to Fomm ir-Rih has been installed without a permit and we have requested the Planning… Posted by Ramblers Malta on Friday, January 29, 2021 L-Assoċjazzjoni tar-Ramblers qalet li mill-esperjenza tagħha dawn is-sitwazzjonijiet jistgħu jieħdu fit-tul u saħansitra ma jiġu konklużi qatt. Kwalunkwe ħsieb genwin dwar is-sigurta' tal-passaġġ jista' jiġi indirizzat b'sinjali t'apposta, jew bil-ftuħ temporanju tat-triq li tagħti minn naħa ta' fuq ta' Fomm ir-Riħ għall-bajja, qalet l-Assoċjazzjoni. Fl-istqarrija tagħha l-NGO qalet li se tibqa' kommessa li tħares id-dritt tal-pubbliku li jkollu aċċess għal din il-bajja. Propost proġett turistiku f'Fomm ir-Riħ Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6019589b1e60e_rand.td-a-rec-img{text-align:left}.td_uid_3_6019589b1e60e_rand.td-a-rec-img img{margin:0 auto 0 0}